stanford-oval/wikipedia huggingface dataset:
דניס הישרדות
תרגילי הג'ודו הנכללים בשיטה > ג'ודו קרקע > בריח

בריח - הפעלה של לחץ על המפרק של האוקה כנגד הכיוון אליו המפרק מבצע תנועה.
אפשר לבצע בריחים על מפרקים שונים ביניהם: הכתף, המרפק, שורש כף היד ועוד. כיוון שהתנועה בבריח לא טבעית לגוף האדם היא מלווה בכאב רב. כאב זה מוביל את האוקה לכניעה. לעיתים בתחרויות יש מתחרים שחוששים מאוד להפסיד ולכן הם לא מוותרים ישר כשמתבצע עליהם בריח, אלא מנסים להתחמק ממנו. במקרים כאלה תפקידו של השופט להתערב ולעצור את הקרב, על מנת למנוע פציעה (שבר או פריקה) שעלולה להתרחש על המפרק כתוצאה מהבריח.
הכניעה של האוקה מתבצעת על ידי שתי טפיחות ביד פתוחה על המזרן, על גוף היריב או על גופו שלו.
דרגות

הדירוג בשיטת דניס הישרדות הוא לפי מערך הג'ודו, אשר מתחיל מ"קיו" ונגמר ב"דאן".
סדר החגורות: לבן, צהוב, כתום, ירוק, כחול, חום, שחור (דאן 1–5), אדום לבן (דאן 6), אדום שחור (דאן 7), אדום (דאן 8), כחול לבן (דאן 9–10).
ספורטאים וזכיות

ירון הנובר, בנו של דניס, זכה בתואר אלוף ישראל בשיטת דניס הישרדות ג'וגיטסו למשקל של עד 75 ק"ג בין השנים 1985–1998 ברציפות. ובשנת 1993 זכה ירון הנובר בתואר אלוף האלופים במשקל פתוח.
דויד טיבי זכה בתואר אלוף דניס הישרדות 1999 2000 2001 2002 2010 וכיום מאמן את דניס הישרדות באר שבע
פעילות

השיטה נלמדת ב-23 מכונים הפרוסים ברחבי הארץ, וב-5 מכונים נוספים בחו"ל. אחת לשנה מתקיימת אליפות ארצית לזכר תלמידיו של דניס שנפלו במלחמת יום הכיפורים בשנת 1973 ולכלל הנופלים במערכות ישראל ובשואה.
לימוד השיטה נעשה לרוב באמצעות אימונים הכוללים, בין השאר, תרגילים לשיפור הכושר הגופני: גמישות, סיבולת, מהירות, זריזות ועיבוי וחיזוק השרירים; כל זאת בנוסף ללימוד הטכניקה עצמה. בנוסף, המרכזים השונים בארץ מקיימים מחנות אימונים אחת לכמה חודשים.
ראו גם

קרב מגע
ג'ו ג'יטסו
קראטה
MMA
הערות שוליים

↑  המכה גורמת להפרעה קצרה בשיווי המשקל, הגורמת לאדם ליפול; בדרך כלל לא נגרם נזק.
| אמנויות לחימה |
| --- | --- | --- |
| אמנויות לחימה סיניות | וו-שו • באג'י צ'ואן • בה גואה ג'אנג • וינג צ'ון • שינג אי צ'ואן • קונג פו גמל שלמה דרומי • טאי ג'י צ'ואן • אגרוף ארוך • אגרוף שאולין • אגרוף שיכור • אי צ'ואן • ג'ין גאנג בה שי • גמל שלמה צפוני • הונג גאר • טאן טוי • טונג ביי צ'ואן • יין-יאנג בה פאן ז'אנג • ליו חה בה פה • מיזונג אי • עגור לבן פוג'יאני • פאק מיי • פנגיי-נון • פיגואה ז'אנג • צ'ואו ג'יאו • שוואי ג'יאו • סאנדה (ספורט) |  |
| אמנויות לחימה יפניות | איאיידו • אייקידו • ג'ו ג'וטסו • ג'ודו • גנדאי בודו • נין ג'וטסו • סומו • שוטוקאן • שיטוריו • קיוקושינקאי • קיודו • קנדו • שורינג'י קמפו • קיק-בוקסינג יפני • שוט-בוקסינג • טנשין שודן קאטורי שינטו ריו |  |
| אוקינוואיות | קראטה • גוג'ו ריו • וויצ'י ריו • שוריי-ריו • שורין-ריו • ריוקיו קמפו • קובודו אוקינאווי |  |
| קוריאניות | הפקידו • טאקוונדו • טאי קיון • טאנג סו דו • טוקונג • סון קואן מו • קוק סול וון |  |
| הודיות | קאלרי-פאיאט • אדיטאדה • אמנויות לחימה הודיות • עגור לבן טיבטי |  |
| טיבטיות | עגור לבן טיבטי |  |
| פיליפיניות | ארניס • יו-יאן |  |
| תאילנדיות | אגרוף תאילנדי |  |
| קמבודיות | פראדאל סראי |  |
| בורמזיות | לאטוואי |  |
| לאוסיות | אגרוף לאוסי |  |
| אירופאיות | היאבקות בסגנון יווני-רומי • פאנקרטיון • סבאט • ברטיטסו • אמנויות לחימה אירופיות היסטוריות |  |
| רוסיות | סיסטמה • סמבו • קיק-בוקסינג רוסי |  |
| ארצות הברית | היאבקות מקצועית • ג'יט קון דו • וו-ווי גונג-פו • קנפו אמריקאי • קג'וקנבו • קיק-בוקסינג אמריקאי |  |
| ברזילאיות | ג'ו ג'יטסו ברזילאי • קפואירה • ואלה טודו |  |
| ישראליות | אייקי • דניס הישרדות • קרב מגן ישראלי • קרב מגע • קרב פנים אל פנים |  |
| טורקיות | היאבקות בשמן |  |
| אחרות | אגרוף • סיף • קיקבוקס • היאבקות • אמנויות לחימה משולבות (MMA) • גראפלינג • ספורט לחימה |  |
הגמרים האזוריים ב-NBA

| --- | --- |
 כינוי:  חצי גמר ה-NBA
 תחום:  כדורסל
 ארגון:  NBA
 מדינות:  ארצות הברית ארצות הברית קנדה קנדה
 קבוצות:  4
 מירב הזכיות:  לוס אנג'לס לייקרס (19)
 אלופה נוכחית:  בוסטון סלטיקס (מזרח) דאלאס מאבריקס (מערב)
 מפעל גבוה:  גמר ה-NBA
 מפעל נמוך:  פלייאוף ה-NBA
 
הגמריים האזוריים של ה-NBA (באנגלית: NBA Conference Finals) הם סדרות האליפות של שני אזורי ה-NBA, המזרחי והמערבי. בסדרת הטוב מ-7 משחקות שתי הקבוצות שעברו את שני הסיבובים הקודמים של פלייאוף ה-NBA. שתי האלופות האזוריות משחקות בסדרת שבעה משחקים בגמר ה-NBA.
לקבוצות הזוכות באליפות האזור הוענקו גביעים החל משנת 2001. בשנת 2022 ניתנו להם שמות על שם שחקני NBA בעבר: גביע בוב קוזי לאלופת המזרח וגביע אוסקר רוברטסון לאלופת המערב. כמו כן, באותה שנה החלה הליגה להעניק את פרסי ה-MVP של סדרות הגמרים האזוריים ב-NBA למצטיינים בסדרות בכל אזור. גם פרסים אלה נקראים על שם כדורסלני עבר: פרס לארי בירד לשחקן המצטיין במזרח ופרס ארווין "מג'יק" ג'ונסון לשחקן המצטיין במערב.
היסטוריה

בתחילה היו קבוצות ליגת ה-BAA (הליגה שקדמה ל-NBA) מחולקות לשני בתים, המזרחי והמערבי. גמר הבית שוחק לראשונה ב-1949, העונה השלישית של הליגה. בשתי העונות הראשונות הונהגה שיטת פלייאוף בה קבוצות מהבית המזרחי והמערבי מתמודדות זו מול זו לפני גמר ה-BAA, ולכן לא היו גמרים אזוריים. בעונת 1949/1950 עברה הליגה למתכונת של שלושה בתים, עם הוספת הבית המרכזי. עם זאת, השיטה הונהגה רק עונה אחת והליגה חזרה לפורמט של שני בתים ב-1951. מתכונת שני הבתים נשארה עד שנת 1970, אז ה-NBA הנהיגה שני אזורים עם שני בתים כל אחד, מה שהוביל לשינוי השם לגמר האזור.
הגמרים התנהלו בפורמט סדרת הטוב מ-3 מ-1949 עד 1950, סדרת הטוב מ-5 מ-1951 עד 1956, וסדרת הטוב מ-7 מאז 1957. נכון לעונת 2023/2024 ב-NBA, הגמרים האזוריים משוחקים בפורמט סדרת הטוב מ-7 כמו הפלייאוף וגמר ה-NBA. הסדרות משוחקות בסוף מאי בכל שנה אחרי הסיבוב הראשון והשני של הפלייאוף ולפני הגמר. בסיום הגמר, הזוכים מקבלים גביע כסף, כובעים וחולצות טריקו, והם עולים לגמר ה-NBA. לגביעים היה בסיס מעט שונה עבור כל כנס כדי לעזור להבחין אחד מהשני; כדור הכסף בגביע המזרח יושב על שלושה עמודי זהב, ואילו בגביע המערב הוא יושב על טבעות עגולות מצטלבות.
ה-NBA החלה להעניק גביעי אליפות אזורית לראשונה בשנת 2001. בשנת 2022 עוצבו הגביעים מחדש, וגביעי האזור המזרחי והמערבי נקראו על שמם של בוב קוזי ואוסקר רוברטסון (בהתאמה), שהיו מרכזיים בפיתוח וקידום ארגון שחקני ה-NBA. באותה שנה החלה ה-NBA להעניק פרסי MVP לגמר האזורי, בדומה ל-MVP של סדרת הגמר ב-NBA, לשחקן הטוב ביותר בכל גמר אזורי: ה-MVP של סדרת גמר המזרח ב-NBA על שם לארי בירד וה-MVP של סדרת גמר המערב ב-NBA על שם מג'יק ג'ונסון, על שם שני השחקנים שעזרו לפתח את הפופולריות של הליגה בשנות ה-80.
לוס אנג'לס לייקרס זכתה במספר הגדול ביותר של אליפויות אזוריות, עם 19. הם עשו זאת ב-23 הופעות בגמרים האזוריים, יותר מכל קבוצה אחרת. בוסטון סלטיקס זכתה ב-11 תארים אזוריים, ההישג השני בטיבו. 23 מתוך 30 המועדונים הפעילים זכו לפחות באליפות אזורית אחת. מינסוטה טימברוולבס, אטלנטה הוקס, סקרמנטו קינגס, ממפיס גריזליס ולוס אנג'לס קליפרס שיחקו כל אחת לפחות בגמר אזורי אחד (אטלנטה, מינסוטה וסקרמנטו שיחקו בשניים), אך לא זכו באליפות אזורית. שני מועדונים אחרים, שארלוט הורנטס וניו אורלינס פליקנס, מעולם לא הופיעו בגמר אזורי.
גמרים לפי אזור

| --- | --- |
: אלופת ה-NBA, ניצחה בגמר ה-NBA
*: קבוצה עם מאזן העונה הסדירה הטוב ביותר
תוצאות לפי קבוצה

| קבוצה | מזרח> זכיות | מערב> זכיות | סה"כ> זכיות | מזרח> סגנויות | מערב> סגנויות | סה"כ> סגנויות | סה"כ הופעות |
| --- | --- | --- | --- | --- | --- | --- | --- |
| לוס אנג'לס לייקרס | 0 | 19 | 19 | 0 | 5 | 5 | 24 |
| בוסטון סלטיקס | 11 | 0 | 11 | 12 | 0 | 12 | 23 |
| סן אנטוניו ספרס | 0 | 6 | 6 | 1 | 7 | 8 | 14 |
| שיקגו בולס | 6 | 0 | 6 | 3 | 2 | 5 | 11 |
| דטרויט פיסטונס | 5 | 0 | 5 | 6 | 0 | 6 | 11 |
| סיאטל סופרסוניקס / אוקלהומה סיטי ת'אנדר | 7 | 0 | 7 | 3 | 0 | 3 | 10 |
| פיניקס סאנס | 0 | 4 | 4 | 0 | 6 | 6 | 10 |
| מיאמי היט | 0 | 3 | 3 | 0 | 7 | 7 | 10 |
| סן פרנסיסקו / גולדן סטייט ווריורס | 0 | 7 | 7 | 0 | 2 | 2 | 9 |
| מילווקי באקס | 1 | 2 | 3 | 5 | 1 | 6 | 9 |
| אינדיאנה פייסרס | 1 | 0 | 1 | 8 | 0 | 8 | 9 |
| קליבלנד קאבלירס | 5 | 0 | 5 | 3 | 0 | 3 | 8 |
| פילדלפיה 76' | 5 | 0 | 5 | 3 | 0 | 3 | 8 |
| יוסטון רוקטס | 0 | 4 | 4 | 1 | 3 | 4 | 8 |
| ניו יורק ניקס | 4 | 0 | 4 | 4 | 0 | 4 | 8 |
| פורטלנד טרייל בלייזרס | 0 | 3 | 3 | 0 | 4 | 4 | 7 |
| יוטה ג'אז | 0 | 2 | 2 | 0 | 4 | 4 | 6 |
| דאלאס מאבריקס | 0 | 3 | 3 | 0 | 3 | 3 | 6 |
| דנוור נאגטס | 0 | 1 | 1 | 0 | 4 | 4 | 5 |
| בולטימור / וושינגטון בולטס | 4 | 0 | 4 | 0 | 0 | 0 | 4 |
| אורלנדו מג'יק | 2 | 0 | 2 | 2 | 0 | 2 | 4 |
| טורונטו ראפטורס | 1 | 0 | 1 | 1 | 0 | 1 | 2 |
| אטלנטה הוקס | 0 | 0 | 0 | 2 | 0 | 2 | 2 |
| ניו ג'רזי / ברוקלין נטס | 2 | 0 | 2 | 0 | 0 | 0 | 2 |
| קנזס סיטי / סקרמנטו קינגס | 0 | 0 | 0 | 0 | 2 | 2 | 2 |
| מינסוטה טימברוולבס | 0 | 0 | 0 | 0 | 2 | 2 | 2 |
| ממפיס גריזליס | 0 | 0 | 0 | 0 | 1 | 1 | 1 |
| לוס אנג'לס קליפרס | 0 | 0 | 0 | 0 | 1 | 1 | 1 |
ניו אורלינס הורנטס / פליקנס: 0
שארלוט בובקאטס / הורנטס: 0
תוצאות לפי קבוצה > הכי הרבה מפגשים בקרב קבוצות פעילות

| מפגשים | משחק | מאזן | שנים |
| --- | --- | --- | --- |
| 4 | לוס אנג'לס לייקרס נגד סן אנטוניו ספרס | לייקרס, 4–0 | 1982, 1983, 2001, 2008 |
| 4 | בוסטון סלטיקס נגד פילדלפיה 76' | תיקו, 2–2 | 1980, 1981, 1982, 1985 |
| 4 | דנוור נאגטס נגד לוס אנג'לס לייקרס | לייקרס, 3–1 | 1985, 2009, 2020, 2023 |
| 4 | בוסטון סלטיקס נגד מיאמי היט | היט, 3–1 | 2012, 2020, 2022, 2023 |
| 3 | לוס אנג'לס לייקרס נגד פיניקס סאנס | לייקרס, 3–0 | 1979, 1989, 2010 |
| 3 | בוסטון סלטיקס נגד קליבלנד קאבלירס | קאבלירס, 2–1 | 1976, 2017, 2018 |
| 3 | בוסטון סלטיקס נגד דטרויט פיסטונס | סלטיקס, 2–1 | 1987, 1988, 2008 |
| 3 | בוסטון סלטיקס נגד ניו יורק ניקס | ניקס, 2–1 | 1972, 1973, 1974 |
| 3 | דטרויט פיסטונס נגד שיקגו בולס | פיסטונס, 2–1 | 1989, 1990, 1991 |
| 3 | אינדיאנה פייסרס נגד ניו יורק ניקס | ניקס, 2–1 | 1994, 1999, 2000 |
| 3 | לוס אנג'לס לייקרס נגד פורטלנד טרייל בלייזרס | לייקרס, 2–1 | 1977, 1991, 2000 |
הערות שוליים

↑  דן פלדמן (12 במאי 2022). "NBA to name conference finals MVPs". NBC. נבדק ב-2024-01-02. {{cite web}}:  (עזרה)
↑  NBA introduces new lineup of postseason hardware, NBA
↑  "NBA redesigns Finals trophy, adds awards named after Magic Johnson, Larry Bird". וושינגטון פוסט. 12 במאי 2022. {{cite web}}:  (עזרה)
↑  "NBA introduces new lineup of postseason hardware". NBA. נבדק ב-2024-01-01.
דיסקוגרפיה של דין לואיס

| דיסקוגרפיה של דין לואיס |
| --- | --- |
 
 אלבומי אולפן ↙:  2
 מיני-אלבומים ↙:  1
 סינגלים ↙:  15
 וידאו קליפים ↙:  12
 שירים אחרים במצעדים ↙:  5
הזמר-יוצר האוסטרלי דין לואיס הוציא במהלך הקריירה שלו מיני-אלבום אחד, 2 אלבומי אולפן ו-15 סינגלים. ב-30 בספטמבר 2016 הוא הוציא סינגל הבכורה שלו, Waves, אשר זכה להצלחה מסחרית כאשר איגוד תעשיית ההקלטות האוסטרלי העניק לסינגל את תואר הפלטינה המתומן על מכירות של למעלה מחצי מיליון עותקים במדינה ותואר זהב מאיגוד תעשיית ההקלטות האמריקאי על מכירות של למעלה מחצי מילון עותקים במדינה. יחד עם הסינגלים "Need You Now", "Lose My Mind" ו-"Chemicals" הוא הוציא את ארבעת הסינגלים כחלק מהמיני-אלבום היחיד שלו, Same Kind of Different.
ב-29 ביוני 2018 הוציא את הסינגל Be Alright, בתור הסינגל המוביל של אלבום האולפן הראשון שלו, A Place We Knew, הסינגל זכה להצלחה מסחרית כאשר שהה חמישה שבועות רצופים במצעדי ה-ARIA. איגוד תעשיית ההקלטות האוסטרלי העניק לסינגל את תואר הפלטינה משובע.
דיסקוגרפיה > אלבומים

| שם | פרטי האלבום | מיקומי שיא> אוסטרליה | מיקומי שיא> בלגיה (פלנדריה) | מיקומי שיא> קנדה | מיקומי שיא> דנמרק | מיקומי שיא> אירלנד | מיקומי שיא> נורווגיה | מיקומי שיא> ניו זילנד | מיקומי שיא> שוודיה | מיקומי שיא> בריטניה | מיקומי שיא> ארצות הברית | מכירות |
| --- | --- | --- | --- | --- | --- | --- | --- | --- | --- | --- | --- | --- |
| A Place We Knew |  יצא לאור: 22 במרץ 2019  חברת תקליטים: איילנד, יוניברסל אוסטרליה  פורמטים: CD,‏ LP, הורדה דיגיטלית, הזרמת מוזיקה | 1 | 30 | 15 | 28 | 20 | 25 | 7 | 46 | 37 | 31 |  ARIA: פלטינה 2×  IFPI NOR: פלטינה 2×  MC: זהב |
| The Hardest Love |  יצא לאור: 4 בנובמבר 2022  חברת תקליטים: איילנד, יוניברסל אוסטרליה  פורמטים: CD,‏ LP, הורדה דיגיטלית, סטרימינג | 4 | 51 | — | — | — | — | — | 48 | — | — |  |
דיסקוגרפיה > מיני-אלבומים

| שם | פרטי המיני-אלבום | מיקומי שיא> אוסטרליה |
| --- | --- | --- |
| Same Kind of Different |  יצא לאור: 28 באפריל 2017  חברת תקליטים: איילנד, יוניברסל אוסטרליה  פורמטים: CD, הורדה דיגיטלית | 27 |
דיסקוגרפיה > סינגלים

| שנה | שם | מיקומי שיא> אוסטרליה | מיקומי שיא> בלגיה (פלנדריה) | מיקומי שיא> קנדה | מיקומי שיא> דנמרק | מיקומי שיא> אירלנד | מיקומי שיא> נורווגיה | מיקומי שיא> ניו זילנד | מיקומי שיא> שוודיה | מיקומי שיא> בריטניה | מיקומי שיא> ארצות הברית | מכירות | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| 2016 | "Waves" | 12 | 52 | — | — | 97 | — | — | — | — | — |  ARIA: פלטינה 7×  BEA: זהב  BPI: כסף  GLF: זהב  IFPI NOR: פלטינה  MC: פלטינה  RIAA: זהב | Same Kind of Different |
| 2017 | "Need You Now" | 108 | — | — | — | — | — | — | — | — | — |  ARIA: פלטינה | Same Kind of Different |
| 2017 | "Lose My Mind" | 50 | — | — | — | — | — | — | — | — | — |  ARIA: פלטינה 2× | Same Kind of Different |
| 2018 | "Chemicals" | — | — | — | — | — | — | — | — | — | — |  ARIA: פלטינה  GLF: זהב | Same Kind of Different |
| 2018 | "Be Alright" | 1 | 1 | 27 | 5 | 4 | 2 | 3 | 2 | 11 | 23 |  ARIA: פלטינה 10×  BEA: פלטינה 2×  BPI: פלטינה  GLF: פלטינה 3×  IFPI DEN: פלטינה 2×  IFPI NOR: 4x פלטינה  MC: פלטינה 3×  RIAA: פלטינה 2×  RMNZ: פלטינה 2× | A Place We Knew |
| 2019 | "7 Minutes" | 10 | 78 | — | — | 53 | — | — | 65 | — | — |  ARIA: פלטינה 3×  MC: זהב | A Place We Knew |
| 2019 | "Stay Awake" | 26 | 82 | — | — | 91 | — | — | — | 100 | — |  ARIA: פלטינה 2×  MC: זהב | A Place We Knew |
| 2019 | "Straight Back Down" | — | — | — | — | — | — | — | — | — | — |  | A Place We Knew |
| 2019 | "Used to Love" (עם מרטין גריקס) | 46 | 25 | 92 | ― | 60  | 29  | — | 40  | ― | ― |  ARIA: זהב | סינגל ללא אלבום |
| 2021 | "Falling Up" | 48 | — | — | — | — | — | — | — | — | — |  ARIA: פלטיניה | סינגל ללא אלבום |
| 2021 | "Looks Like Me" | 82 | — | — | — | — | — | — | — | — | — |  | The Hardest Love |
| 2022 | "Hurtless" | 29 | — | 100 | 8 | 75 | — | — | — | — | — |  | The Hardest Love |
| 2022 | "Never Really Loved Me" (עם קייגו) | — | — | — | — | — | 14 | — | 16 | — | — |  | Thrill of the Chase |
| 2022 | "Lost Without You" (עם קייגו) | — | 40 | — | — | — | — | — | 66 | — | — |  | Thrill of the Chase |
| 2022 | "How Do I Say Goodbye" | 25 | 15 | 56 | 7 | 17 | 5 | — | 19 | 23 | — |  | The Hardest Love |
הסימן "—" מציין שהסינגל לא יצא לאור או לא זכה להיכנס למצעד במדינה זו.
דיסקוגרפיה > שירים אחרים שנכנסו למצעדים

| שנה | שם | מיקומי שיא> ניו זילנד | מכירות | אלבום |
| --- | --- | --- | --- | --- |
| 2018 | "Let Go" | — |  ARIA: זהב | Same Kind of Different |
| 2019 | "Hold of Me" | 40 |  | A Place We Knew |
| 2019 | "A Place We Knew" | — |  ARIA: זהב | A Place We Knew |
| 2019 | "Half a Man" | — |  ARIA: זהב | A Place We Knew |
דיסקוגרפיה > וידאו קליפים

| שנה | קליפ | בימוי | מספר צפיות ביוטיוב (במיליונים, נכון לאוגוסט 2023) |
| --- | --- | --- | --- |
| 2016 | "Waves" | מיק ג'ונס | 164 |
| 2017 | "Need You Now" | מיק ג'ונס ודין לואיס | 9.9 |
| 2017 | "Lose My Mind" | ג'וש לוג | 5.2 |
| 2018 | "Chemicals" | מיק ג'ונס | 9.8 |
| 2018 | "Be Alright" | ג'סי היל | 253 |
| 2019 | "7 Minutes" | סטיב ראסל | 8.9 |
| 2019 | "Stay Awake" | סטיב ראסל | 12 |
ביאורים

↑  ,7 Minutes" לא נכנס למצעד 40 הסינגלים המובילים של ניו זילנד, אך הגיע בשיאו למקום החמישי במצעד הסינגלים החמים של ניו זילנד.
↑  "Stay Awake" לא נכנס למצעד 40 הסינגלים המובילים של ניו זילנד, אך הגיע בשיאו למקום השלישי במצעד הסינגלים החמים של ניו זילנד.
↑  "Stay Awake" לא נכנס למצעד סוורייטופליסטן השוודי, אך הגיע בשיאו למקום ה-17 במצעד Heatseeker השוודי.
↑  "Stay Awake" לא נכנס למצעד 40 הסינגלים המובילים של ניו זילנד, אך הגיע בשיאו למקום ה-14 במצעד הסינגלים החמים של ניו זילנד.
הלילה טוב לרקוד

| --- | --- |

ג'ולי אנדרוז ורקס האריסון בהפקה המקורית
 שיר בביצוע ג'ולי אנדרוז
 מתוך האלבום גבירתי הנאווה
 יצא לאור:  1956
 פורמט:  קלאסי
 סוגה:  מחזמר 
 שפה:  אנגלית 
 כתיבה:  אלן ג'יי לרנר
 לחן:  פרדריק לאו
 
"הלילה טוב לרקוד" (באנגלית: I Could Have Danced All Night) הוא שיר מתוך המחזמר "גבירתי הנאווה" שהתפרסם בשנת 1956. השיר נכתב על ידי אלן ג'יי לרנר והולחן על ידי פרדריק לאו. במחזמר השיר מבוצע על ידי גיבורת הסיפור, אלייזה דוליטל, המביעה את תחושת ההתרגשות שהיא חשה לאחר שרקדה עם מורהּ, הנרי היגינס, בשעות הבוקר המוקדמות. בבית השני של השיר מצטרפות אליה שתי משרתות הבית וסוכנת הבית, הגברת פירס, אשר מנסות לשכנעה ללכת לישון, אך אלייזה מתעלמת מהן.
השיר בוצע לראשונה על ידי ג'ולי אנדרוז בהפקה המקורית בברודוויי של ״גבירתי הנאווה״. בשנת 1964, בעיבוד הקולנועי למחזמר, השיר בוצע על ידי מארני ניקסון אשר דיבבה את אודרי הפבורן, השחקנית שגילמה את אלייזה דוליטל. בשנת 2004 גרסתה של ניקסון הגיעה למקום ה־17 במצעד השירים של ארגון AFI.
״רציתי עוד, עוד, עוד... לרקוד !״ - אודרי הפבורן בסצנת הסיום של השיר בסרט משנת 1964
בארץ, בוצע השיר על בימות התיאטרון בידי ארבע שחקניות. הראשונה הייתה רבקה רז בהפקה העברית המקורית משנת 1964 בתיאטרון גיורא גודיק ובהפקה משנת 1969. בשנת 1986 שרה את השיר הזמרת האלמונית לאותם ימים - ריטה. בשנת 2001 שרה את השיר מירה עוואד, ובשנת 2013 שרה את השיר השחקנית שני כהן. כאשר כהן יצאה לחופשת לידה במהלך תקופת ההרצה של ההצגה, החליפה אותה ריטה אשר חזרה לתפקיד של אלייזה דוליטל, 30 שנה אחרי ההפקה שבה הופיעה.
בכל ההפקות העברית של המחזה נעשה שימוש בתרגום העברי משנת 1964 של דן אלמגור ושרגא פרידמן. לתרגום נעשו שינויים מינוריים עם השנים המוצגים להלן:
בגרסה מ־1986 בביצועה של ריטה, השיר מתחיל בביתו הראשון במשפט ״אני רוצה לרקוד״ במקום ״הלילה טוב לרקוד״ (אשר מופיע רק בבית השני) וחוזר על עצמו בבית השלישי. שורה נוספת שהשתנתה הייתה ״כשהוא אותי חבק, בזרועותיו חזק״ (I only know when he began to dance with me) שהפכה בהפקה הזו ל״כשהוא הושיט לי יד, כשהוא איתי רקד״. תרגום זה בוצע גם בעיבוד משנת 2001.
בגרסה משנת 2013 בכיכובה של שני כהן, חזרה השורה המקורית ״כשהוא אותי חבק, בזרועותיו חזק״, בעוד שאר השינויים נותרו.
הערות שוליים

1 2  "'My Fair Lady' Listing InternetBroadwayDatabase, accessed August 23, 2011
↑  "'My Fair Lady' (1964) - Soundtracks" Internet Movie Database, accessed August 23, 2011
| גבירתי הנאווה |
| --- | --- | --- |
| מקורות | פיגמליון (1912) - מחזה מאת ג'ורג' ברנרד שו • פיגמליון (1938) - סרט קולנוע מאת אנתוני אסקווית' ולסלי הווארד |  |
| יצירות | גבירתי הנאווה (1956) - מחזמר מאת אלן ג'יי לרנר ופרדריק לאו • גבירתי הנאווה (1964) סרט מוזיקלי מאת ג'ורג' קיוקור |  |
| שירים | ברד ירד בדרום ספרד • הלילה טוב לרקוד • יופי לי |  |
| דמויות | אלייזה דוליטל |  |
| --- | --- |
בקרת זהויות :  MusicBrainz work: 6cefb931-3a27-3351-bf00-b8289432fa79
הירי בבניין אמפייר סטייט (2012)

| --- | --- |
 תאריך:  24 באוגוסט 2012 
 מקום:  תחתית בניין אמפייר סטייט
 קואורדינטות:  40°44′54″N 73°59′09″W﻿ / ﻿40.7484°N 73.9857°W﻿ / 40.7484; -73.9857
 סוג:  פיגוע ירי 
 נשק:  קולט M1911
 הרוגים:  1 (מלבד היורה)
 פצועים:  9 (כולם מירי השוטרים)
 מבצע:  ג'פרי ג'ונסון
 מספר מפגעים:  1
 מניע:  נקמה
 he
 
הירי בבניין אמפייר סטייט הוא פיגוע ירי שביצע ג'פרי ג'ונסון, מעצב בגדים שפוטר, ב-24 באוגוסט 2012 בעיר ניו יורק, סמוך לבניין אמפייר סטייט, ובו נהרג אחד מירי המפגע ונפצעו תשעה מירי השוטרים.
האירוע

האירוע התרחש ביום שישי, 24 באוגוסט 2012, בשעה 9:03 בבוקר, בצידו הפונה לרחוב 33 של האמפייר סטייט בילדינג.
ג'פרי ג'ונסון, מעצב בגדים שפוטר, הסתתר מאחורי טנדר חונה וירה כדור אחד בעמיתו לשעבר, סטיבן ארקולינו, באמצעות אקדח קולט M1911 שנשא. לאחר שהקרבן נפל לארץ, ג'ונסון ניגש אליו וירה בו ארבע פעמים נוספות, עד שמת. לאחר מכן החביא ג'ונסון את האקדח בתיקו ופנה ללכת. פועל בניין עקב אחריו, והתריע על האירוע לשוטרים שעמדו בפתחו של האמפייר סטייט בילדינג בשדרה החמישית.
כשהשוטרים הגיעו לג'ונסון הוא הרים את נשקו, אך לא ירה. השוטרים ירו 16 פעמים, הרגו את ג'ונסון ופצעו קל תשעה אנשים נוספים שהיו באזור (שלושה נפגעו מירי ישיר של השוטרים ושישה נפצעו מנתזים). עדי ראייה סיפרו כי הירי ארך כ-15 שניות. במחסנית באקדחו של ג'ונסון נותרו שני כדורים, ובתיקו נמצאה תחמושת נוספת.
המפגע והקרבן

ג'פרי ג'ונסון, תושב מנהטן בן 58, נולד ביפן, בן לאב אמריקאי ואם יפנית, והיגר לארצות הברית כשהיה בן עשרה חודשים. הוא שירת במשמר החופים של ארצות הברית בשנים 1973–1977, ושוחרר בכבוד כקצין זוטר שני. הוא למד במכללת רינגלינג לאמנות ועיצוב שבסרסוטה ועבד במשך כשש שנים בחברה לעיצוב הלבשת נשים, ממנה פוטר כשנה לפני הירי.
הוא האשים את הקרבן, סטיבן ארקולינו (41, עבד כסגן הנשיא באותה חברה), בכך שלא קידם את קו החולצות שעיצב ג'ונסון, מה שהוביל לפיטוריו. השניים הגישו בעבר תלונות הדדיות על הטרדה, וג'ונסון אף איים על ארקולינו כי הוא יהרוג אותו. אף על פי שכבר פוטר מהחברה, היה ג'ונסון מבקר בה בקביעות ומתעמת עם ארקולינו. המשטרה טענה כי ג'ונסון היה במצב כלכלי קשה, והתעתד להיות מסולק מביתו, מה שכנראה היה הטריגר לירי.
האקדח אותו נשא ג'ונסון נקנה ברישיון בסרסוטה בשנת 1991, אך לא היה לו רישיון לנשיאת נשק בניו יורק.
סיכום האירוע

הקורבנות, חמש נשים וארבעה גברים, טופלו בבתי החולים הסמוכים, ושישה מתוכם שוחררו כבר באותו ערב.
במסיבת עיתונאים זמן קצר לאחר הירי דיווחו ראש העיר מייקל בלומברג ומפקד המשטרה ריימונד קלי כי ייתכן שחלק מהקרבנות נפגעו מירי השוטרים, ולמחרת הירי אישר קלי את הדבר.
כשנה לאחר האירוע הגישו חמישה מנפגעי ירי השוטרים תביעה נגד המשטרה והעיר לבית המשפט העליון של מנהטן.
הוקי צ'ראקה

הוקי צ'ראקה בינטאנג בריליאנט (באינדונזית: Hokky Caraka Bintang Briliant; נולד ב-21 באוגוסט 2004 בגונונג קידול שבאינדונזיה) הוא כדורגלן אינדונזי המשחק בעמדת החלוץ בקבוצת PSS סלמאן מליגת העל האינדונזית ובנבחרת אינדונזיה.
קריירת מועדונים

צ'ראקה גדל במחלקות הנוער של SSB האנדיאני, פרסופי פיונגאן, PSS סלמאן וגארודה סלקט. בשנת 2021 החל לשחק בקבוצה הבוגרת של PSS סלמאן במסגרת ליגת העל האינדונזית.
קריירה בין-לאומית

ב-12 באוקטובר 2023 ערך צ'ראקה את הופעת הבכורה שלו בנבחרת אינדונזיה, בניצחון 0–6 על נבחרת ברוניי במסגרת הסיבוב הראשון של מוקדמות מונדיאל 2026. ב-17 באוקטובר 2023 הבקיע את שערי הבכורה שלו בנבחרת, צמד שערים בניצחון 0–6 על נבחרת ברוניי במשחק הגומלין.
נכלל בסגל נבחרת אינדונזיה לטורניר גביע אסיה 2023.
הערות שוליים

↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת אינדונזיה – גביע אסיה בכדורגל 2023 |
| --- | --- | --- |
|  1 ריאנדי •  2 יאקוב •  3 בגוט •  4 אמאט •  5 ריזקי רידהו •  6 וולש •  7 מרסלינו •  8 ויטאן •  9 דרג'אד •  10 אגי •   11 סטרויק •  12 ארהאן • 13 אדו •  14 אסנווי • 15 קמבואיה • 16 הוקי • 17 סדיל • 18 סננטה • 19 וואהיו • 20 פטינאמה • 21 ארננדו • 22 דנדי • 23 קלוק • 24 ג'נר • 25 הובנר • 26 סיאהרול • מאמן: טאה-יונג |  1 ריאנדי •  2 יאקוב •  3 בגוט •  4 אמאט •  5 ריזקי רידהו •  6 וולש •  7 מרסלינו •  8 ויטאן •  9 דרג'אד •  10 אגי •   11 סטרויק •  12 ארהאן • 13 אדו •  14 אסנווי • 15 קמבואיה • 16 הוקי • 17 סדיל • 18 סננטה • 19 וואהיו • 20 פטינאמה • 21 ארננדו • 22 דנדי • 23 קלוק • 24 ג'נר • 25 הובנר • 26 סיאהרול • מאמן: טאה-יונג | אינדונזיה |
הירי בג'רזי סיטי (2019)

| --- | --- |

הכניסה לסופרמרקט בו התבצע הירי
 תאריך:  10 בדצמבר 2019
 מקום:  ג'רזי סיטי, ניו ג'רזי
 קואורדינטות:  40°42′26″N 74°05′01″W﻿ / ﻿40.70715°N 74.08367°W﻿ / 40.70715; -74.08367
 סוג:  ירי המוני 
 הרוגים:  6 (כולל שני היורים)
 פצועים:  3
 מספר מפגעים:  2
 מניע:  אנטישמיות
 he
 
הירי בג'רזי סיטי הוא אירוע ירי אנטישמי שהתרחש בסופרמרקט יהודי בעיר ג'רזי סיטי, ניו ג'רזי, ארצות הברית, ביום שלישי, 10 בדצמבר 2019, י"ב בכסלו ה'תש"ף, ובו נהרגו שוטר, שלושה אזרחים ושני היורים.
הירי

סמוך לשעה 1 בצהריים עצרו שוטרים בסמוך לבית קברות רכב חשוד, בו גבר ואישה שהיו מבוקשים על ידי המשטרה בחשד למעורבות ברצח באזור כמה ימים לפני כן. הגבר ירה בשוטר שמת לאחר מכן, ונמלט עם האישה ברכב כקילומטר וחצי. השניים נכנסו לחנות מזון יהודית באזור ריכוז חרדי בג'רזי סיטי וירו לעבר האנשים בחנות. לאחר כשעה של התבצרות בחנות וחילופי ירי עם השוטרים, פרצו השוטרים למקום, שם נמצאו חמישה הרוגים: בעלת החנות, עובדת, לקוח ושני היורים.
המשטרה מצאה לאחר מכן בכלי רכב שהיה בחזקת היורים כ-300 מחסניות מלאות בכדורים ומספר מטעני צינור.
היורים

היורים היו דייוויד אנדרסון (47) ובת זוגו פרנסין גראהם (50). אנדרסון הזדהה כעברי שחור, כלומר כחלק מתנועה המאמינה כי שחורים בארצות הברית הם צאצאים של העברים המקראים. בעוד רוב חברי התנועה אינם מחזיקים באידאולוגיה גזענית, מספר קבוצות קיצון בדלניות בתוכה מחזיקות באידאולוגיה אנטישמית הדוגלת בעליונות שחורה. אנדרסון פרסם פוסטים אנטישמיים ואנטי-משטרתיים ברשתות החברתיות טרם הפיגוע.
הרב קייפרס פוניי, חבר בתנועת העבריים השחורים גם הוא וחבר בקונגרס היהודי האמריקאי ורבו של בית כנסת איתיופי בשיקגו, גינה את האירוע אותו תיאר כ-"פעולה מחרידה של שני אנדיבידואלים פגועים בנפשם שעטפו עצמם באידאולוגיה אנטישמית ורטוריקה של שנאה". בנוסף קרא למדיה להציג את התנועה כפי שהיא, ולא דרך קבוצות הקיצון שיצאו ממנה, באמריתו: "לא רוצים להתפס כקבוצת קיצון הזויה רק בגלל שאנחנו שחורים ומזדהים עם היהדות. אנחנו יהודים תורניים".
החקירה ותגובות

ראש עיריית ג'רזי סיטי, סטיבן פולופ, מספר שהתקרית נחקרת כפעולה אנטישמית, בהתבסס על סרטוני אבטחה המציגים את היורים מתכוננים מחוץ לחנות, דבר המלמד כי המקום נבחר מראש.
מחקירת ה-FBI עלה כי נמצא מטען חבלה במכוניתם של היורים וכן הם תכננו פיגועים נוספים נגד יהודים.